Folketing
2001-12-11

Når fru Lone Møller siger, at jeg skulle være stærkt optaget af, at kommunerne skulle have adgang til at tegne sygeforsikringer, så må det bero på en misforståelse. Det er jeg ikke stærkt optaget af. Jeg tror i øvrigt ikke, at man noget som helst sted i dagspressen vil kunne finde talestreger for min person, hvor jeg gør mig til varm fortaler for, at primærkommunerne skal tegne sygeforsikringer. Jeg har den holdning, som jeg også havde i sommer, da jeg f.eks. til Politiken den 28. juni sagde, at det overrasker mig ikke, at der er tanker i kommunerne om at tegne forsikringer, men sygeforsikringer er ikke den rigtige løsning.